Det oplyser anklager i sagen om den påståede kursmanipulation, Hans Fogtdal, til TV2. Anklageren mener at have ganske gode beviser mod de tiltalte i sagen, der betegnes som den største sag om kursmanipulation i dansk retshistorie. Bevisførelsen mod de fem tiltalte bankfolk består af båndoptagelser, afhøringer og en del skriftligt materiale. - Det er en ganske kompliceret sag, siger Hans Fogtdal. Finanstilsynet anmeldte i efteråret 2011 ebh og Sparekassen Himmerland med påstand om, at de to pengeinstitutter indbyrdes har aftalt handler, der kunstigt har holdt kurserne oppe. - Vi har fundet grundlag for at rejse sagen, og nu må vente og se, hvad retten siger til det, siger Hans Fogtdal. De tiltalte nægter sig skyldige og henviser til de handler, der er foregået, er et led i en almindelig investeringsstrategi.

Opsummering:
Fundet af en computer i et privat hjem udgør tilsyneladende afgørende beviser for anklagemyndigheden i den store sag mod fem tidligere bankfolk fra ebh og Sparekassen Himmerland.